b"\n_START_ARTICLE_\nCal Vidal (Almoster)\n_START_SECTION_\nDescripci\xc3\xb3\n_START_PARAGRAPH_\nEdifici situat a la cantonada entre els carrers de la Font i Carreras. Es tracta d'una construcci\xc3\xb3 de tres altures i amb una disposici\xc3\xb3 sim\xc3\xa8trica dels vans, a trav\xc3\xa9s de tres l\xc3\xadnies verticals i horitzontals. Tres portals d'acc\xc3\xa9s en forma d'arc rebaixat a la planta baixa, es troben alineats amb la l\xc3\xadnia de finestres del balconeres del primer pis. Aquestes presenten balcons individuals, formats per volades de pedra motllurades i baranes met\xc3\xa0l\xc2\xb7liques amb decoraci\xc3\xb3 de forma geom\xc3\xa8trica i serpentejant. Destaquen igualment la l\xc3\xadnia d'imposta que reflecteix el forjat entre la planta baixa i el primer pis, i la cornisa motllurada que culmina la fa\xc3\xa7ana."